CELEX: 22020D0345
Language: sl
Date: 2019-12-13 00:00:00
Title: Sklep Skupnega odbora EGP št. 327/2019 z dne 13. decembra 2019 o spremembi Priloge XXI (Statistika) k Sporazumu EGP [2020/345]

5.3.2020   
               
               
                  SL
               
               
                  Uradni list Evropske unije
               
               
                  L 68/85
               
            
         SKLEP SKUPNEGA ODBORA EGP
         št. 327/2019
         z dne 13. decembra 2019
         o spremembi Priloge XXI (Statistika) k Sporazumu EGP [2020/345]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2018/1091 Evropskega parlamenta in Sveta z dne 18. julija 2018 o integrirani statistiki na ravni kmetij ter razveljavitvi uredb (ES) št. 1166/2008 in (EU) št. 1337/2011 (1) je treba vključiti v Sporazum EGP.
                  
               
                     (2)
                  
                  
                     Uredba (EU) 2018/1091 razveljavlja Uredbo (ES) št. 1166/2008 Evropskega parlamenta in Sveta (2), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (3)
                  
                  
                     Prilogo XXI k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 23 (Uredba (ES) št. 1166/2008 Evropskega parlamenta in Sveta) Priloge XXI k Sporazumu EGP se nadomesti z naslednjim:
            
               „32018 R 1091: Uredba (EU) 2018/1091 Evropskega parlamenta in Sveta z dne 18. julija 2018 o integrirani statistiki na ravni kmetij ter razveljavitvi uredb (ES) št. 1166/2008 in (EU) št. 1337/2011 (UL L 200, 7.8.2018, str. 1).
               Za namene tega sporazuma se določbe Uredbe uporabljajo z naslednjimi prilagoditvami:
               
                           (a)
                        
                        
                           države Efte niso zavezane k regionalni razčlenitvi podatkov, kakor jo zahteva ta uredba;
                        
                     
                           (b)
                        
                        
                           države Efte niso obvezane zbirati in zagotavljati podatkov o izvajanju ukrepov, povezanih z modulom ‚razvoj podeželja‘ iz člena 7(b), modulom ‚sadovnjak‘ iz člena 7(g) in modulom ‚vinograd‘ iz člena 7(h), ter kot so navedeni v Prilogi IV k Uredbi, vključno z vsemi ad-hoc podatki, s katerimi se trije navedeni moduli dopolnijo v skladu s členom 9;
                        
                     
                           (c)
                        
                        
                           ta uredba se ne uporablja za Lihtenštajn.“
                        
                     
         
         
            Člen 2
            Besedilo Uredbe (EU) 2018/1091 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 14. decembra 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 13. decembra 2019
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 200, 7.8.2018, str. 1.
         
            (2)  UL L 321, 1.12.2008, str. 14.
         
            (*1)  Navedena ni nobena ustavna zahteva.